РЕГЛАМЕНТ ЗА ИЗПЪЛНЕНИЕ (ЕС) № 381/2014 НА СЪВЕТА
от 14 април 2014 година
за изпълнение на Регламент (ЕС) № 208/2014 относно ограничителни мерки, насочени срещу определени лица, образувания и органи с оглед на положението в Украйна
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз,
като взе предвид Регламент (ЕС) № 208/2014 на Съвета от 5 март 2014 година относно ограничителни мерки, насочени срещу определени лица, образувания и органи с оглед на положението в Украйна (1), и по-специално член 14, параграф 1 от него,
като има предвид, че:
(1)
На 5 март 2014 г. Съветът прие Регламент (ЕС) № 208/2014.
(2)
Следва да бъдат включени и други лица в списъка на подлежащите на ограничителни мерки лица, образувания и органи, който се съдържа в приложение I към Регламент (ЕС) № 208/2014.
(3)
Наред с това следва да бъде изменена и информацията за идентифициране на три лица, посочени в приложение I към Регламент (ЕС) № 208/2014.
(4)
Поради това приложение I към Регламент (ЕС) № 208/2014 следва да бъде съответно изменено,
ПРИЕ НАСТОЯЩИЯ РЕГЛАМЕНТ:
Член 1
Лицата, посочени в приложение I към настоящия регламент, се добавят в списъка, поместен в приложение I към Регламент (ЕС) № 208/2014.
Член 2
Приложение I към Регламент (ЕС) № 208/2014 се изменя, както е посочено в приложение II към настоящия регламент.
Член 3
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 14 април 2014 година.